Kirjastossa tapahtuu Myyrmäen taiteiden yönä, tervetuloa!
Kirjastossa tapahtuu Myyrmäen taiteiden yönä: Hihnalive Instagramissa (klo 14.30-19.30) Seuraa palautusautomaattimme liukuhihnaa reaaliajassa kirjaston Instagram-tilillä @myrtsinkirjasto ja bongaa itsellesi uutta lainattavaa! Työpaja Artsin kanssa (klo 15-18) Tule taiteilemaan Artsin FLIP! Skeittaus & taide -näyttelyn teeman mukaisesti. Alle kouluikäiset vain huoltajan seurassa. Työpaja sijaitsee Artsin lämpiössä. Lyhyiden tekstien Open Mic (klo 18-19.30) Tule esiintymään! Voit lausua ääneen runoja, spoken wordia, rap-lyriikkaa, vitsejä tai mitä vain muita omia tekstejäsi. Esiintymisvuoroa ei tarvitse varata etukäteen. Yhden vuoron pituus on enintään noin 5 minuuttia. Voit tulla myös kuuntelemaan. Lava sijaitsee kirjaston 1. kerroksen tapahtumatilassa. Lisäksi annamme pois taideaiheisia poistokirjoja niin kauan kuin tavaraa riittää, tule hakemaan omasi! Why so Myrtsi? - Myyrmäen taiteiden yö on vuosittain järjestettävä kaupunginosatapahtuma, joka kokoaa yhteen myyrmäkeläiset asukkaat, yhdistykset, yritykset ja muut toimijat.
"Haltiat, fantasia, mystiikka" -näyttely Valatori-seinällä 7.8.-27.8.2023. Tervetuloa!
Tiina Hautalan "Haltiat, fantasia, mystiikka" -näyttely Entressen kirjaston Valatori-seinällä 7.8.-27.8.2023. ”Haltiat, fantasia, mystiikka. Kuinka monta elämää voikaan ihmismieli kokea. Kuinka monissa eri saappaissa, hameissa, panssareissa olenkaan kulkenut. Roolipelaamisen kautta olen löytänyt monia uusia puolia itsessäni. Monia uusia tapoja tulkita omaa elämääni ja tunteitani. Tätä kokemuksen runsautta, sen kauneutta ja rumia puolia pyrin tulkitsemaan taiteellani. Työkaluinani käytän Clip Studio Paintiä ja Wacomin piirtopöytää” Lisää taidetta löytyy instagrammistani @feavyre Tervetuloa tutustumaan! Kuva: "Party at the Blue Water"
Lämpimästi tervetuloa kulkemaan valon jäljissä Lahja Kumpulan abstraktit maalaukset ovat saaneet inspiraatiota luonnosta, kevään ja kesän valosta. Taiteilija on toteuttanut näyttelyyn tulevaa teossarjaansa ajatellen, että hetken valo saisi jäädä elämään ja kulkemaan rinnalla tulevissa askelissa.